2022 yilda gidroenergetika sohasida umumiy quvvati 173 MVt bo‘lgan 7ta loyiha ishga tushiriladi. Foto: Kun.uz Energetika vazirligi matbuot xizmatining xabar berishicha, 2022 yilda gidroenergetika sohasida quyidagi loyihalar amalga oshiriladi. Jumladan: Samarqand viloyatida 3ta yangi gidroelektrstansiya quriladi.   Surxondaryo, Samarqand va Toshkent viloyatlaridagi mavjud 4ta gidroelektrstansiya modernizatsiya qilinadi. Buning natijasida 173 MVt yangi quvvatlar yaratilib, yurtimizda GESlarning umumiy quvvati 2 225 MVtga yetkaziladi. Bu haqda Yangi O‘zbekistonning 2022–2026 yillarga mo‘ljallangan Taraqqiyot strategiyasida yurtimizda “yashil” energetika sohasini yanada rivojlantirish bo‘yicha qilinadigan ishlar dasturida belgilab qo‘yilgan.